कोर्ट ने 12 लाख का जुर्माना भी लगाया, वॉट्सऐप ग्रुप में मैसेज किया था
Pakistan Blasphemy Case - पाकिस्तान में एक एंटी टेररिज्म कोर्ट ने एक व्हाट्सएप ग्रुप में ईशनिंदा से जुड़ा कमेंट डालने के आरोप में मुस्लिम शख्स को मौत की सजा सुनाई है
पाकिस्तान में एक एंटी टेररिज्म कोर्ट ने एक व्हाट्सएप ग्रुप में ईशनिंदा से जुड़ा कमेंट डालने के आरोप में मुस्लिम शख्स को मौत की सजा सुनाई है। कोर्ट ने दोषी पर 12 लाख (1.2 मिलियन) का जुर्माना भी लगाया है। कोर्ट ने कहा कि ईशनिंदा मुस्लिम बहुल पाकिस्तान में बेहद संवेदनशील मुद्दा है, जिससे हिंसा भड़क सकती है।
दोषी पर 12 लाख का जुर्माना भी लगा
न्यूज एजेंसी AFP के मुताबिक, सैयद मुहम्मद जीशान को शुक्रवार को पेशावर की कोर्ट ने इलेक्ट्रॉनिक अपराध निवारण अधिनियम और आतंकवाद विरोधी अधिनियम के तहत दोषी ठहराया है। कोर्ट ने अपने आदेश में कहा कि सैयद जकाउल्ला के बेटे सैयद मुहम्मद जीशान को दोषी पाया गया है। उसे मौत की सजा सुनाई गई है, साथ ही उस पर 12 लाख रुपए का जुर्माना भी लगाया।
व्हाट्सएप ग्रुप में ईशनिंदा से जुड़ा कंटेंट पोस्ट करने का आरोप
जीशान के वकील इबरार हुसैन ने बताया कि मेरे मुवक्किल पंजाब प्रांत के तालागंग में रहते हैं। उन्होंने दो साल पहले संघीय जांच एजेंसी में एक आवेदन दिया था, जिसमें जीशान पर एक व्हाट्सएप ग्रुप में ईशनिंदा से जुड़ा कंटेंट पोस्ट करने का आरोप लगाया गया था। इसके बाद FIA ने जीशान का फोन भी जब्त कर लिया था। बाद में उन्हें एजेंसी ने उन्हें दोषी साबित कर दिया।
आंकड़ों की मानें तो पिछले 20 सालों में 774 मुसलमानों और अन्य अल्पसंख्यक धार्मिक समूहों के 760 सदस्यों पर ईशनिंदा का आरोप लगाया गया था। इनमें से ज्यादातर मामलों में इस कानून का गलत इस्तेमाल रंजिश के चलते किया जाता रहा है।
इससे जुड़ी अन्य खबरें भी पढ़ें...
पाकिस्तान में ईशनिंदा के आरोपी की थाने से निकालकर हत्या, भीड़ ने लाठी-डंडों से पीटा
पाकिस्तान में भीड़ ने ईशनिंदा के आरोपी को पुलिस स्टेशन से बाहर निकालकर मार डाला। भीड़ ने जब थाने पर हमला किया तो पुलिसवाले वहां से भाग खड़े हुए। हालांकि बाद में वो एक्स्ट्रा फोर्स के साथ लौटे और ईशनिंदा के आरोपी की लाश को जलने से बचा लिया। आरोपी का नाम मोहम्मद वारिस (45) था। घटना पंजाब प्रांत के ननकाना साहिब जिले की है। घटना के बाद ननकाना के DSP और SHO को सस्पेंड कर दिया गया। पढ़ें पूरी खबर...